CELEX: 62015TN0451
Language: da
Date: 2015-08-05 00:00:00
Title: Sag T-451/15: Sag anlagt den 5. august 2015 — AlzChem AG mod Kommissionen

28.9.2015   
            
            
               DA
            
            
               Den Europæiske Unions Tidende
            
            
               C 320/45
            
         Sag anlagt den 5. august 2015 — AlzChem AG mod Kommissionen
   (Sag T-451/15)
   (2015/C 320/63)
   Processprog: engelsk
   
      Parter
   
   
      Sagsøger: AlzChem AG (Trostberg, Tyskland) (ved advokat A. Borsos)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Sagen antages til realitetsbehandling og erklæres begrundet.
            
         
               —
            
            
               Europa-Kommissionens afgørelse af 26. maj 2015, Ares (2015) 2176662, der er truffet i henhold til artikel 4 i Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter som følge af ansøgning nr. GESTDEM 2015/1640, annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende vedrører en urigtig retsanvendelse og et åbenbart urigtigt skøn for så vidt angår anvendelsen af en generel formodning i forbindelse med undtagelsen vedrørende beskyttelsen af formålet med undersøgelser på EU-plan. Sagsøgeren har anført følgende fejl:
               
                           —
                        
                        
                           Kommissionen har begået en retlig fejl i forbindelse med anvendelsen af de generelle undtagelser.
                        
                     
                           —
                        
                        
                           Kommissionen har begået en retlig fejl for så vidt angår beskyttelsen af formålet med undersøgelser.
                        
                     
                           —
                        
                        
                           Kommissionen har begået en retlig fejl og udøvet et åbenbart urigtigt skøn for så vidt angår vurderingen af den mere tungtvejende offentlige interesse i at sikre adgang til en effektiv domstolsprøvelse (artikel 47 i Den Europæiske Unions charter om grundlæggende rettigheder), og
                        
                     
                           —
                        
                        
                           Kommissionen har begået en retlig fejl for så vidt angår anvendelsen af den grundlæggende ret til aktindsigt (artikel 42 i Den Europæiske Unions charter om grundlæggende rettigheder).
                        
                     
         
               2.
            
            
               Andet anbringende vedrører en urigtig retsanvendelse og et åbenbart urigtigt skøn i forbindelse med anvendelsen af undtagelsen om beskyttelse af forretningsmæssige interesser.
            
         
               3.
            
            
               Tredje anbringende vedrører en manglende begrundelse for afslag på begæringen om aktindsigt i en ikke-fortrolig udgave af dokumenterne eller adgang til disse på stedet.